Zápis z online zasadnutia výboru Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa 2.5.2023
P r o g r a m:   
1. Otvorenie
2. Kontrola uznesení
3. Financovanie aktivít spoločnosti v roku 2023  
4. Výber členských príspevkov
5. Plnenie plánu práce
6. Rôzne
  
 K bodu 1

Zasadnutie otvoril a viedol predseda prof. Ing. Jozef Golian, Dr. Online rokovania sa zúčastnilo  13 členov výboru spoločnosti z 15.
Ospravedlnení: prof. Marcinčák,  prof. Capcarová,  

K bodu 2:
Uznesenie 3, z 30.1.2023 nebolo splnené, potvrdenie o zaplatení členského príspevku doteraz zaslali Mgr. Adamčíková, Ing. Kuklová, uznesenie 4 a 5 bolo splnené, uznesenie 1 a 2 platí trvalo.
 
K bodu 3:
Predseda prof. Golian informoval členov výboru o schválených finančných prostriedkoch na jednotlivé akcie, ktoré boli naplánované na rok 2023. Spoločnosti bolo z požadovaných          9 000  € pridelených 2 555 €. Najviac finančných prostriedkov bolo schválených na vedecké konferencie s medzinárodnou účasťou a s počtom účastníkov viac ako 150. Rozpis finančných prostriedkov je prílohou tohto zápisu. Finančné prostriedky je možné presunúť na inú akciu v rámci danej sekcie resp. pobočky. Taktiež v rámci sekcie alebo pobočky môžu predsedovia urobiť zmeny v prerozdelení finančných prostriedkov. Ak finančné prostriedky nebudú vyčerpané budú sa musieť vrátiť do rozpočtu SAV.  Nie je možné financovať akcie, ktoré neboli naplánované, resp., na ktoré neboli pridelené žiadne finančné prostriedky. 

K bodu 4
Predseda spoločnosti upozornil na nedostatočnú disciplinovanosť pri výbere členských príspevkov. Kalendár povinností určuje presný spôsob a harmonogram výberu členských príspevkov. Nie je možné aby členovia individuálne posielali členské príspevky na účet spoločnosti, pretože to spôsobí problémy s kontrolou a predsedovia sekcií stratia prehľad o platení členských príspevkov od svojich členov. Členské príspevky je potrebné aby predsedovia zasielali na účet spoločnosti (SK5909000000005185196021) jedným príkazom za všetkých členov. Zároveň je potrebné zaslať scan dokumentu o výbere členských príspevkov. 

K bodu 5
Predseda spoločnosti informoval  o konaní XX. konferencie Bezpečnosť a kontrola potravín, ktorá sa konala 29. -31.3. 2023 v Piešťanoch. Konferencie sa zúčastnilo 223 účastníkov a bol jej pridelený finančný príspevok zo SAV 230 €. Konferencia spolu so seminárom Týždeň bezpečnosti potravín bola vyúčtovaná. Veterinárska sekcia s podporou 70 € organizovala 26.4. 2023 65. ročník Študentskej vedeckej konferencie, akcia bola už taktiež vyúčtovaná.  Ing. Staruch informoval, že pripravuje konferenciu Cudzorodé látky v požívatinách, miesto a termín konferencie budú dodatočne určené. Ostatné naplánované akcie by sa mali uskutočniť podľa plánu.

K bodu 6 
V súvislosti s možnosťou publikovania v zborníku vedeckých prác spoločnosti prof. Gálik podporil jeho vydanie ako možnosť pre členov spoločnosti publikovať predovšetkým pre mladšiu generáciu. Vydanie zborníka bude zastrešovať Veterinárska sekcia.
Prof. Šajbidor navrhol vydanie zborníka, ktorý by zahŕňal vybrané prednášky z aktuálnych konferencií v danom roku. Návrh bol podporený a doplnený predsedom spoločnosti, aby aj schválení nositelia Fándlyho medaily v zborníku publikovali príspevok z oblasti, v ktorej odborne a vedecky pracujú. Pre zborník bude pripravená štruktúra a obsahové zameranie. 
doc. Cejpek navrhol sumarizáciu publikačných aktivít spoločnosti za posledných 15 rokov. V tejto súvislosti pripraví štruktúru publikácie.
doc. Sobocká predniesla návrh na udelenie Fándlyho medaily pre doc. RNDr. Gabrielu Barančíkovú, CSc., ktorá od roku 2013 prednáša Všeobecnú a anorganickú chémiu na Fakulte manažmentu Prešovskej univerzity. Návrh podporili prof. Kobza, doc. Kožárová, Ing. Kizeková.
Hlasovanie
Počet prítomných: 12          Za návrh: 12  Zdržali sa: 0     Proti: 0
Text na diplome: Za vynikajúcu vedeckú prácu a za rozvoj modelovania organického uhlíka v pôde
Prof. Šajbidor predniesol návrh na udelenie Fándyho medaily predsedovi Potravinárskej sekcie Ing. Ladislavovi Staruchovi, CSc., a následne prof. Ing. Ľubomírovi Valíkovi, PhD., obaja z Fakulty chemickej a potravinárskej technológie STU v Bratislave. Vzhľadom k tomu, že návrhy neboli v písomnej forme, po ich zaslaní sa s nimi oboznámia členovia výboru. Predseda spoločnosti návrhy obdŕžal 4.5.2023 a následne 5.5.2023 zahájil hlasovanie per rollam cez aplikáciu MS Forms s termínom do 9.5.2023 do 16,00 hod. Overovateľom hlasovania bol určený prof. Gálik.
Hlasovanie
Ing. Ladislav Staruch, PhD.
Počet hlasujúcich: 13            Za návrh: 10   Zdržali sa:  3     Proti:  0
Text na diplome: za organizačnú prácu v Potravinárskej sekcii a spoluprácu s praxou
prof. Ing. Ľubomír Valík, PhD.
Počet hlasujúcich: 13          Za návrh:  13  Zdržali sa: 0      Proti:  0
Text na diplome: za prínos v oblasti hygienickej bezchybnosti mliečnych výrobkov

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č.2
Realizovať vyúčtovanie financovaných akcií do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Dokončiť výber členského príspevku 3 € za rok 2023  a súčasne odovzdať členom spoločnosti Bulletin za rok 2022. 
Termín: 22.5.2023                                                           Zodpovední:  predsedovia sekcií

Uznesenie č.4
Vyhodnotiť práce zaslané do súťaže mladých vedeckých pracovníkov o najlepšiu vedeckú prácu za rok 2022.  
Termín: 2.9. 2023                                                           Zodpovední:  predsedovia sekcií

Uznesenie č.5
Rozposlať I. cirkulár pre publikovanie vo vedeckom zborníku a I. cirkulár pre publikovanie v odbornom zborníku členom spoločnosti. 
Termín: 15.5. 2023                                                           Zodpovední:  predsedovia sekcií

Predpokladaný termín najbližšieho rokovania výboru 4.9. 2023

V Nitre dňa  10.5. 2023

                                                                                           prof. Ing. Jozef Golian, Dr.
                                                                                                predseda SSPLPV